ระเบียบกระทรวงยุติธรรมว่าด้วยการปกครองและการปฏิบัติราชการของ สํานักงานบังคับคดีในส่วนภูมิภาคพ.ศ. 2544------------------- โดยที่รัฐธรรมนูญแห่งราชอาณาจักรไทย พ.ศ. 2540 มาตรา 275 กําหนดให้ศาลยุติธรรมมีหน่วยงาน ธุรการของศาลยุติธรรมที่เป็นอิสระ และพระราชบัญญัติระเบียบบริหารราชการศาลยุติธรรม พ.ศ. 2543 มิได้กําหนดให้กรมบังคับคดีเป็นหน่วยงานธุรการของศาลยุติธรรม กรมบังคับคดีจึงอยู่ในความรับผิดชอบ ของกระทรวงยุติธรรมซึ่งเป็นฝ่ายบริหาร ประกอบกับได้มีการแก้ไขเพิ่มเติมประมวลกฎหมายวิธีพิจารณา ความแพ่ง และพระราชบัญญัติล้มละลาย พ.ศ. 2483 กระทรวงยุติธรรมจึงเห็นสมควรปรับปรุงระเบียบ กระทรวงยุติธรรมว่าด้วยการปกครองและการปฏิบัติราชการของสํานักงานบังคับคดีในส่วนภูมิภาค พ.ศ. 2540 ให้เหมาะสมยิ่งขึ้น กระทรวงยุติธรรมจึงได้วางระเบียบไว้ดังนี้ข้อ ๑ ระเบียบนี้ เรียกว่า "ระเบียบกระทรวงยุติธรรมว่าด้วยการปกครองและการปฏิบัติราชการ ของสํานักงานบังคับคดีในส่วนภูมิภาค พ.ศ. 2544ข้อ ๒ ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ ให้ยกเลิกระเบียบกระทรวงยุติธรรมว่าด้วยการปกครองและการปฏิบัติราชการของสํานักงาน บังคับคดีในส่วนภูมิภาค พ.ศ. 2540ข้อ ๔ การปกครองบังคับบัญชา 4.1 ให้ข้าราชการและลูกจ้างในสํานักงานบังคับคดีและวางทรัพย์ภูมิภาค และสํานักงาน บังคับคดีจังหวัดฟังการบังคับบัญชาจากหัวหน้าสํานักงานบังคับคดีจังหวัดและผู้บังคับบัญชาเหนือชั้นขึ้นไป ตามลําดับ 4.2 ให้ผู้อํานวยการสํานักงานบังคับคดีและวางทรัพย์ภูมิภาคและหัวหน้าสํานักงานบังคับคดี จังหวัด ควบคุมดูแลให้ข้าราชการและลูกจ้างในความปกครองบังคับบัญชาปฏิบัติตนอยู่ในระเบียบวินัย ข้าราชการข้อ ๕ การมาทํางานและการลา 5.1 ให้ข้าราชการและลูกจ้างในสํานักงานบังคับคดีและวางทรัพย์ภูมิภาคและสํานักงาน บังคับคดีจังหวัด ลงชื่อไว้ในบัญชีลงนามมาทํางานของข้าราชการและลูกจ้าง ณ สํานักงานบังคับคดีและ วางทรัพย์ภูมิภาค หรือ สํานักงานบังคับคดีจังหวัดที่ตนปฏิบัติราชการอยู่ 5.2 ให้ผู้อํานวยการสํานักงานบังคับคดีและวางทรัพย์ภูมิภาค และหัวหน้าสํานักงาน บังคับคดีจังหวัด เป็นผู้พิจารณาอนุญาตให้ข้าราชการและลูกจ้างลาได้ตามระเบียบว่าด้วยการลา 5.3 ในกรณีที่อนุญาตให้ลาต่อเนื่องกันเกินกว่า 30 วัน ให้ผู้มีอํานาจสั่งอนุญาตรายงานให้ อธิบดีกรมบังคับคดีทราบด้วยข้อ ๖ การเดินทางไปราชการในราชอาณาจักร การเดินทางไปราชการในราชอาณาจักรของข้าราชการและลูกจ้างในสํานักงานบังคับคดี และวางทรัพย์ภูมิภาค และสํานักงานบังคับคดีจังหวัด ให้เป็นไปตามระเบียบสํานักนายกรัฐมนตรีว่าด้วยการอนุมัติ ให้เดินทางไปราชการ และจัดการประชุมของทางราชการ พ.ศ. 2524 และระเบียบกระทรวงยุติธรรมว่าด้วยการนี้ข้อ ๗ การรายงานความดีความชอบประจําปี 7.1 ให้หัวหน้าสํานักงานบังคับคดีจังหวัดเสนอรายงานความดีความชอบประจําปีของข้าราชการและลูกจ้างในสํานักงานบังคับคดีจังหวัดนั้น รวมทั้งผลงานของตนต่อผู้อํานวยการสํานักงาน บังคับคดีและวางทรัพย์ภูมิภาค ภายในวันที่ 10 กรกฎาคม ของทุกปี 7.2 ให้ผู้อํานวยการสํานักงานบังคับคดีและวางทรัพย์ภูมิภาคเสนอรายงานความดีความชอบ ประจําปีของข้าราชการและลูกจ้างในสํานักงานบังคับคดีในความรับผิดชอบ รวมทั้งผลงานของตนต่อ อธิบดีกรมบังคับคดีภายในวันที่ 31 กรกฎาคม ของทุกปีข้อ ๘ การรายงานขอพระราชทานเครื่องราชอิสริยาภรณ์และเหรียญจักรพรรดิมาลา 8.1 ให้หัวหน้าสํานักงานบังคับคดีจังหวัดเสนอรายงานการขอพระราชทานเครื่องราช อิสริยาภรณ์ และเหรียญจักรพรรดิมาลของข้าราชการและลูกจ้างในสํานักงานบังคับคดีจังหวัดนั้นห่อผู้อํานวยการ สํานักงานบังคับคดีและวางทรัพย์ภูมิภาค ภายในวันที่ 30 เมษายน ของทุกปี 8.2 ให้ผู้อํานวยการสํานักงานบังคับคดีและวางทรัพย์ภูมิภาคเสนอรายงานการขอพระราชทาน เครื่องราชอิสริยาภรณ์และเหรียญจักรพรรดิมาลาของข้าราชการและลูกจ้างในสํานักงานบังคับคดีในความรับผิดชอบ ออธิบดีกรมบังคับคดี ภายในวันที่ 15 พฤษภาคม ของทุกปีข้อ ๙ การปฏิบัติราชการเกี่ยวกับการบังคับคดีล้มละลายและการชําระบัญชี 9.1 การปฏิบัติงานในสํานวนคดีล้มละลาย ให้สํานักงานบังคับคดีจังหวัดมี เขตอํานาจดําเนินการตามที่อธิบดีกรมบังคับคดีกําหนด 9.2 เมื่อศาลมีคําสั่งตั้งเจ้าพนักงานกรมบังคับคดีเป็นผู้ชําระบัญชี และคดีอยู่ใน เขตอํานาจของสํานักงานบังคับคดีจังหวัดใด ให้สํานักงานบังคับคดีจังหวัดนั้นมีเขตอํานาจดําเนินการ ตามคําสั่งศาลได้ทุกท้องที่ในเขตจังหวัด หรือตามที่อธิบดีกรมบังคับคดีกําหนด 9.3 ให้ผู้อํานวยการสํานักงานบังคับคดีและวางทรัพย์ภูมิภาคมีอํานาจควบคุมดูแลสั่งการ ในสํานวนการบังคับคดีล้มละลายและการชําระบัญชีในเขตอํานาจ การปฏิบัติการของเจ้าพนักงานพิทักษ์ทรัพย์ ให้นําระเบียบกระทรวงยุติธรรมว่าด้วยการบังคับคดีล้มละลายและการชําระบัญชีมาใช้บังคับโดยอนุโลมข้อ ๑๐ การปฏิบัติราชการเกี่ยวกับการบังคับคดีแพ่ง 10.1 เมื่อสํานักงานบังคับคดีจังหวัดได้รับหมายบังคับคดีของศาลแล้ว ให้เจ้าพนักงาน บังคับคดีสํานักงานดังกล่าวดําเนินการตามหมายบังคับคดีนั้นให้สํานักงานบังคับคดีจังหวัดมีเขตอํานาจดําเนินการตามหมายบังคับคดีได้ทุกท้องที่ในเขตจังหวัดนั้น 10.2 ให้ผู้อํานวยการสํานักงานบังคับคดีและวางทรัพย์ภูมิภาคมีอํานาจควบคุมดูแลสั่งการในสํานวนการบังคับคดีแพ่งในเขตอํานาจ การปฏิบัติการตามหมายบังคับคดี ให้นําระเบียบกระทรวงยุติธรรมว่าด้วยการบังคับคดี ของเจ้าพนักงานบังคับคดี มาใช้บังคับโดยอนุโลมข้อ ๑๑ การปฏิบัติราชการเกี่ยวกับการวางทรัพย์ 11.1 ในกรณีที่มีผู้วางทรัพย์ในเขตจังหวัดที่มีสํานักงานบังคับคดีจังหวัดตั้งอยู่ ให้เป็นหน้าที่ ของเจ้าพนักงานประจําสํานักงานดังกล่าวเป็นผู้ดําเนินการ 11.2 ให้ผู้อํานวยการสํานักงานบังคับคดีและวางทรัพย์ภูมิภาคมีอํานาจควบคุมดูแลสั่งการในสํานวนวางทรัพย์ในเขตอํานาจ การปฏิบัติการของเจ้าพนักงาน ให้นําระเบียบกระทรวงยุติธรรมว่าด้วยการวางทรัพย์ สํานักงานวางทรัพย์กลาง กรมบังคับคดี มาใช้บังคับโดยอนุโลม 11.3 การวางทรัพย์หรือเงินที่มีทุนทรัพย์สูงตามที่อธิบดีกรมบังคับคดีกําหนด ให้รายงานให้ผู้อํานวยการสํานักงานบังคับคดีและวางทรัพย์ภูมิภาคทราบทันที ถ้าเป็นทรัพย์อื่นนอกจากตัวเงินให้ รายงานวิธีเก็บรักษา และเมื่อได้จําหน่ายคืนทรัพย์ดังกล่าวไปประการใดให้รายงานให้ผู้อํานวยการ สํานักงานบังคับคดีและวางทรัพย์ภูมิภาคทราบข้อ ๑๒ ในกรณีที่สํานักงานบังคับคดีจังหวัดใดมีปริมาณงานในความรับผิดชอบสูง หรือการเดินทางไปปฏิบัติราชการ ณ ท้องที่บางแห่งที่ห่างไกล เป็นการไม่สะดวกและเป็นเหตุ ล่าช้า เสียเวลาแก่การปฏิบัติราชการ ให้มีสํานักงานสาขาของสํานักงานบังคับคดีจังหวัดนั้นประจํา ณ ท้องที่ตามที่อธิบดีกรมบังคับคดีกําหนด จังหวัดใดที่สํานักงานบังคับคดียังไม่เปิดทําการ ให้สํานักงานบังคับคดีจังหวัดตามที่อธิบดีกรมบังคับคดีกําหนด ดําเนินการตาม ข้อ 9 ข้อ 10 ข้อ 11 และข้อ 13 ไปพลางก่อน ข้อ 13. ไปพลางก่อนข้อ ๑๓ การรับและจ่ายเงินในคดีล้มละลาย การชําระบัญชี คดีแพ่ง และการวางทรัพย์ การรับและจ่ายเงินในคดีล้มละลาย การชําระบัญชี คดีแพ่ง และการวางทรัพย์ ให้ปฏิบัติตามระเบียบกระทรวงยุติธรรมว่าด้วยการนี้ข้อ ๑๔ การรายงานวันทําการและรายงานการเงิน 14.1 ให้หัวหน้าสํานักงานบังคับคดีจังหวัดส่งรายงานวันทําการของข้าราชการและ ลูกจ้างจํานวน 3 ชุด ไปยังผู้อํานวยการสํานักงานบังคับคดีและวางทรัพย์ภูมิภาค ภายในวันที่ 5 ของเดือนถัดไป ให้ผู้อํานวยการสํานักงานบังคับคดีและวางทรัพย์ภูมิภาคส่งรายงานวันทําการของ ข้าราชการและลูกจ้างของ สํานักงานในความรับผิดชอบ จํานวนแห่งละ 2 ชุดไปยังอธิบดีกรมบังคับคดี ภายในวันที่ 10 ของเดือน ถัดไป 14.2 ให้หัวหน้าสํานักงานบังคับคดีจังหวัดส่งรายงานการเงินประจําเดือนของสํานักงาน จํานวน 2 ชุด ไปยังผู้อํานวยการสํานักงานบังคับคดีและวางทรัพย์ภูมิภาค ภายในวันที่ 5 ของเดือนถัดไป ให้ผู้อํานวยการสํานักงานบังคับคดีและวางทรัพย์ภูมิภาคส่งรายงานการเงินประจําเดือนของสํานักงานในความรับผิดชอบ จํานวนแห่งละ 1 ชุด ไปยังอธิบดีกรมบังคับคดี ภายในวันที่ 10 ของเดือนถัดไปข้อ ๑๕ การรายงานผลการปฏิบัติงาน 15.1 ให้หัวหน้าสํานักงานบังคับคดีจังหวัด รายงานผลการปฏิบัติงานประจําเดือน รายงานคดีประจําปี ตามแบบที่กําหนดไว้ไปยังผู้อํานวยการสํานักงานบังคับคดีและวางทรัพย์ภูมิภาค สําหรับ รายงานผลการปฏิบัติงานประจําเดือนให้ส่งถึงภายในเวลาที่อธิบดีกรมบังคับคดีกําหนด ส่วนรายงานคดีประจําปีให้ส่งถึงภายในวันที่ 10 มกราคม ของปีถัดไป ทั้งรายงานกิจการอื่น ๆ ให้จัดทําตามที่ได้รับ แจ้งจากกรมบังคับคดี 15.2 ให้ผู้อํานวยการสํานักงานบังคับคดีและวางทรัพย์ภูมิภาค รายงานผลการปฏิบัติงาน ประจําเดือน รายงานคดีประจําปีของสํานักงานในความรับผิดชอบตามแบบที่กําหนดไว้ไปยังอธิบดี กรมบังคับคดี สําหรับรายงานผลการปฏิบัติงานประจําเดือนให้ส่งถึงภายในเวลาที่อธิบดีกรมบังคับคดีกําหนด ส่วนรายงานคดีประจําปีให้ส่งถึงภายในวันที่ 20 มกราคม ของปีถัดไป ทั้งรายการกิจการอื่น ๆ ให้จัดทํา ตามที่ได้รับแจ้งจากกรมบังคับคดีข้อ ๑๖ เบิกจ่ายเงินเดือน ค่าจ้าง และเงินค่าใช้จ่ายต่าง ๆ เงินเดือน ค่าจ้าง และเงินค่าใช้จ่ายต่าง ๆ ของข้าราชการและลูกจ้างสังกัดสํานักงาน บังคับคดีในส่วนภูมิภาค ให้เบิกจ่ายจากคลังจังหวัดซึ่งเป็นที่ตั้งของสํานักงานนั้น ในกรณีที่สํานักงานบังคับคดีใดมีข้อขัดข้องเกี่ยวกับการเบิกจ่ายเงิน หากกรมบังคับคดี เห็นสมควรก็ให้เบิกจ่ายเงินจากกรมบังคับคดีไปพลางก่อนข้อ ๑๗ ให้อธิบดีกรมบังคับคดีรักษาการตามระเบียบนี้ และให้มีอํานาจตีความและวินิจฉัย ปัญหาเกี่ยวกับการปฏิบัติตามระเบียบนี้ผู้มีอํานาจลงนาม - ประกาศ ณ วันที่ 11 มกราคม 2544 (ลงชื่อ) สุทัศน์ เงินหมื่น(นายสุทัศน์ เงินหมื่น)รัฐมนตรีว่าการกระทรวงยุติธรรม